CELEX: 62022CN0227
Language: sk
Date: 2022-03-31 00:00:00
Title: Vec C-227/22: Návrh na začatie prejudiciálneho konania, ktorý podal Administrativen săd Gabrovo (Bulharsko) 31. marca 2022 – IL/Regionalna direkcija „Avtomobilna administracija“ Pleven

20.6.2022   
            
            
               SK
            
            
               Úradný vestník Európskej únie
            
            
               C 237/38
            
         
      Návrh na začatie prejudiciálneho konania, ktorý podal Administrativen săd Gabrovo (Bulharsko) 31. marca 2022 – IL/Regionalna direkcija „Avtomobilna administracija“ Pleven
      (Vec C-227/22)
      (2022/C 237/48)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Administrativen săd – Gabrovo
      
         Účastníci konania pred vnútroštátnym súdom
      
      
         Navrhovateľ v konaní o kasačnom opravnom prostriedku: IL
      
         Odporkyňa v konaní o kasačnom opravnom prostriedku: Regionalna direkcija „Avtomobilna administracija“ Pleven
      
         Prejudiciálna otázka
      
      Poskytujú ustanovenia smernice 2006/126 (1) členským štátom možnosť žiadať od vodičov vozidiel skupín С, CE, C1, CIE, D, DE, D1, D1E, aby sa podrobili lekárskemu vyšetreniu na zistenie ich psychickej a duševnej spôsobilosti v intervaloch kratších ako je doba platnosti vodičského preukazu, a v tejto súvislosti od nich vyžadovať iný dokument (popri vodičskom preukaze), ktorým bude osvedčená ich spôsobilosť? Alebo držba platného vodičského preukazu pre uvedené skupiny osvedčuje aj psychickú a duševnú spôsobilosť vodiča vozidla, keďže táto spôsobilosť bola konštatovaná už pri prvom vydaní, resp. pri obnovení vodičského preukazu?
      
         (1)  Smernica Európskeho parlamentu a Rady z 20. decembra 2006 o vodičských preukazoch (Ú. v. EÚ L 403, 2006, s. 18).